ระเบียบคณะกรรมการผังเมืองระเบียบคณะกรรมการผังเมืองว่าด้วยการพิจารณาคำร้องของผู้มีส่วนได้เสียยื่นคำร้องขอให้แก้ไขหรือเปลี่ยนแปลงหรือยกเลิกข้อกำหนดเกี่ยวกับการใช้ประโยชน์ที่ดินของผังเมืองรวมพ.ศ.๒๕๔๗ โดยที่เป็นการสมควรปรับปรุงระเบียบคณะกรรมการผังเมืองว่าด้วยการพิจารณาคำร้องของผู้มีส่วนได้เสียยื่นคำร้องขอให้แก้ไขหรือเปลี่ยนแปลงหรือยกเลิกข้อกำหนดเกี่ยวกับการใช้ประโยชน์ที่ดินของผังเมืองรวมพ.ศ. ๒๕๔๐ ให้เหมาะสมและสอดคล้องกับวิธีปฏิบัติยิ่งขึ้น อาศัยอำนาจตามความในมาตรา๖ แห่งพระราชบัญญัติการผังเมือง พ.ศ. ๒๕๑๘ และมาตรา ๒๔ แห่งพระราชบัญญัติการผังเมืองพ.ศ. ๒๕๑๘ ซึ่งแก้ไขเพิ่มเติมโดยพระราชบัญญัติการผังเมือง (ฉบับที่ ๒) พ.ศ. ๒๕๒๕คณะกรรมการผังเมืองจึงกำหนดระเบียบไว้ ดังต่อไปนี้ข้อ ๑ ระเบียบนี้เรียกว่า ระเบียบคณะกรรมการผังเมืองว่าด้วยการพิจารณาคำร้องของผู้มีส่วนได้เสียยื่นคำร้องขอให้แก้ไขหรือเปลี่ยนแปลงหรือยกเลิกข้อกำหนดเกี่ยวกับการใช้ประโยชน์ที่ดินของผังเมืองรวมพ.ศ. ๒๕๔๗ข้อ ๒[๑]ระเบียบนี้ให้ใช้บังคับตั้งแต่วันประกาศเป็นต้นไปข้อ ๓ให้ยกเลิกระเบียบคณะกรรมการผังเมืองว่าด้วยการพิจารณาคำร้องของผู้มีส่วนได้เสียยื่นคำร้องขอให้แก้ไขหรือเปลี่ยนแปลงหรือยกเลิกข้อกำหนดเกี่ยวกับการใช้ประโยชน์ที่ดินของผังเมืองรวมพ.ศ. ๒๕๔๐บรรดาระเบียบข้อบังคับหรือคำสั่งอื่นใดในส่วนที่กำหนดไว้แล้วในระเบียบนี้หรือซึ่งขัดหรือแย้งกับระเบียบนี้ให้ใช้ระเบียบนี้แทนข้อ ๔ ในระเบียบนี้ผู้มีส่วนได้เสียหมายความว่า(๑)ผู้มีกรรมสิทธิ์ในที่ดินหรือทรัพย์สินอันติดอยู่กับที่ดินนั้นหรือประกอบเป็นอันเดียวกับที่ดินนั้นหรือเป็นผู้มีสิทธิทั้งหลายอันเกี่ยวกับที่ดินที่ตั้งอยู่ภายในเขตผังเมืองรวม(๒)บุคคลอื่นใดที่แสดงได้ว่าตนเป็นผู้มีส่วนได้เสียทั้งนี้ ให้หมายความรวมถึงผู้ได้รับมอบหมายจากบุคคลตาม(๑) และ (๒)คำร้องขอ[๒]หมายความว่า หนังสือของผู้มีส่วนได้เสียที่มีถึงกรมโยธาธิการและผังเมืองหรือเจ้าพนักงานท้องถิ่นผู้วางและจัดทำผังเมืองรวมร้องขอให้แก้ไขหรือเปลี่ยนแปลงหรือยกเลิกข้อกำหนดเกี่ยวกับการใช้ประโยชน์ที่ดินของผังเมืองรวมนั้นภายในระยะเวลาที่พระราชบัญญัติการผังเมืองพ.ศ. ๒๕๑๘ กำหนดไว้ และให้หมายความรวมถึง การที่ผู้มีส่วนได้เสียได้ยื่นคำร้องขอผ่านทางระบบอินเทอร์เน็ตหรือระบบสารสนเทศอื่นของกรมโยธาธิการและผังเมืองหรือเจ้าพนักงานท้องถิ่นผู้วางและจัดทำผังเมืองรวมนั้นด้วยข้อ ๕ผู้มีส่วนได้เสียต้องยื่นคำร้องขอให้แก้ไขหรือเปลี่ยนแปลงหรือยกเลิกข้อกำหนดเกี่ยวกับการใช้ประโยชน์ที่ดินของผังเมืองรวมนั้นภายในระยะเวลาที่พระราชบัญญัติการผังเมืองพ.ศ. ๒๕๑๘ กำหนดไว้ข้อ ๖ การยื่นคำร้องตามข้อ ๕ ให้ประกอบด้วย(๑) หลักฐานแสดงว่าตนเป็นผู้มีส่วนได้เสียซึ่งประกอบด้วยสำเนาบัตรประจำตัวประชาชนหรือบัตรอื่นใดที่ทางราชการออกให้และข้อความระบุแสดงได้ว่าตนเป็นผู้มีส่วนได้เสียและความต้องการที่จะให้แก้ไขหรือเปลี่ยนแปลงหรือยกเลิกข้อกำหนดจากเดิมเป็นของใหม่พร้อมทั้งเหตุผลประกอบกรณีผู้มีส่วนได้เสียเป็นผู้ถือกรรมสิทธิ์หรือสิทธิครอบครองที่ดินหรืออาคารที่ตั้งอยู่ในที่ดินที่มีการร้องขอให้แก้ไขเปลี่ยนแปลงหรือยกเลิกข้อกำหนดให้แสดงหลักฐานประกอบด้วย(๒) แผนที่หรือแผนผังที่ใช้ประกอบคำร้องโดยต้องมีรายละเอียดให้สามารถตรวจสอบกับสถานที่จริงได้ทั้งนี้ ในกรณีที่เป็นผู้ได้รับมอบหมายให้ดำเนินการต้องแนบหลักฐานการมอบหมายด้วยข้อ ๗กรมโยธาธิการและผังเมืองหรือเจ้าพนักงานท้องถิ่นผู้วางและจัดทำผังเมืองรวมนั้นแล้วแต่กรณีต้องเสนอคำร้องขอของผู้มีส่วนได้เสียต่อคณะกรรมการผังเมืองพร้อมด้วยความเห็นภายในเก้าสิบวันนับตั้งแต่วันพ้นกำหนดระยะเวลาตามข้อ ๕ในกรณีที่การดำเนินการตามวรรคแรกจำเป็นต้องได้รับความเห็นหรือเอกสารใดๆจากหน่วยงานอื่นก่อนมิให้นับรวมระยะเวลานับแต่วันที่กรมโยธาธิการและผังเมืองหรือเจ้าพนักงานท้องถิ่นผู้วางและจัดทำผังเมืองรวมส่งเรื่องถึงหน่วยงานนั้นจนถึงวันที่ได้รับแจ้งจากหน่วยงานนั้นการพิจารณาเสนอคำร้องขอต่อคณะกรรมการผังเมืองตามวรรคแรกให้คำนึงถึงความถูกต้องสมบูรณ์ของเอกสารคำร้องขอที่ยื่นลักษณะของคำร้องจำนวนผู้ร้องพร้อมความเห็นทางด้านการผังเมืองและในกรณีมีประเด็นปัญหาว่าผู้ยื่นคำร้องจะเป็นผู้มีส่วนได้เสียหรือไม่ให้เสนอคณะกรรมการผังเมืองเพื่อพิจารณาวินิจฉัยด้วยข้อ ๘การตรวจสอบพื้นที่เพื่อเก็บข้อมูลรายละเอียดและประชุมคณะที่ปรึกษาผังเมืองรวมต้องดำเนินการให้แล้วเสร็จภายในสามสิบวันนับตั้งแต่วันพ้นกำหนดระยะเวลาตามข้อ ๕ข้อ ๙กรมโยธาธิการและผังเมืองหรือเจ้าพนักงานท้องถิ่นแล้วแต่กรณีต้องนำคำร้องพร้อมทั้งข้อมูลรายละเอียดและความเห็นของที่ประชุมคณะที่ปรึกษาผังเมืองรวมตามข้อ๘ เสนอให้คณะกรรมการผังเมืองพิจารณาภายในกำหนดระยะเวลาตามข้อ ๗โดยให้แจ้งมติคณะกรรมการผังเมืองให้ผู้ร้องทราบภายในสิบวันนับตั้งแต่วันที่คณะกรรมการผังเมืองได้รับรองมตินั้นแล้วข้อ ๑๐ในกรณีที่กรมโยธาธิการและผังเมืองไม่สามารถดำเนินการให้แล้วเสร็จภายในระยะเวลาตามที่กำหนดในข้อ๗ ให้ขออนุมัติประธานคณะกรรมการผังเมืองเพื่อขยายระยะเวลาได้อีกไม่เกินสามสิบวันนับตั้งแต่วันสิ้นสุดระยะเวลาดังกล่าวกรมโยธาธิการและผังเมืองต้องมีหน้าที่แจ้งการขยายระยะเวลาตามวรรคหนึ่งพร้อมเหตุผลให้ผู้มีส่วนได้เสียผู้ยื่นคำร้องขอหรือเจ้าพนักงานท้องถิ่นที่รับคำร้องส่งมาแล้วแต่กรณีทราบภายในสามสิบวันนับตั้งแต่วันครบกำหนดระยะเวลา โดยจัดทำเป็นประกาศไปติด ณท้องที่ที่วางและจัดทำผังเมืองรวมนั้นข้อ ๑๑หากผู้มีส่วนได้เสียเห็นว่าเจ้าหน้าที่ผู้ใดไม่ปฏิบัติให้เป็นไปตามระเบียบที่กำหนดไว้ให้ยื่นเรื่องราวร้องทุกข์ต่ออธิบดีกรมโยธาธิการและผังเมืองเพื่อพิจารณาสั่งการข้อ ๑๒ให้อธิบดีกรมโยธาธิการและผังเมืองเป็นผู้รักษาการตามระเบียบนี้และในกรณีที่มีข้อสงสัยเกี่ยวกับการดำเนินการตามขั้นตอนต่างๆให้อธิบดีกรมโยธาธิการและผังเมืองเป็นผู้วินิจฉัยชี้ขาดประกาศณ วันที่ ๒๗ กันยายน พ.ศ. ๒๕๔๗ฐิระวัตร กุลละวณิชย์รองปลัดกระทรวงมหาดไทยประธานคณะกรรมการผังเมืองระเบียบคณะกรรมการผังเมือง ว่าด้วยการพิจารณาคำร้องของผู้มีส่วนได้เสียยื่นคำร้องขอให้แก้ไขหรือเปลี่ยนแปลงหรือยกเลิกข้อกำหนดเกี่ยวกับการใช้ประโยชน์ที่ดินของผังเมืองรวม(ฉบับที่ ๒) พ.ศ. ๒๕๕๐[๓]พรพิมล/พิมพ์๘กุมภาพันธ์ ๒๕๔๘ศุภสรณ์/ธัญกมล/ตรวจ๑๖กุมภาพันธ์ ๒๕๔๘A+Bสุนันทา/ผู้จัดทำ๑๙ตุลาคม ๒๕๕๐[๑] ราชกิจจานุเบกษา เล่ม๑๒๑/ตอนพิเศษ ๑๒๖ ง/หน้า ๓๓/๙ พฤศจิกายน ๒๕๔๗[๒]ข้อ ๔ นิยามคำว่า คำร้องขอ แก้ไขเพิ่มเติมโดยระเบียบคณะกรรมการผังเมืองว่าด้วยการพิจารณาคำร้องของผู้มีส่วนได้เสียยื่นคำร้องขอให้แก้ไขหรือเปลี่ยนแปลงหรือยกเลิกข้อกำหนดเกี่ยวกับการใช้ประโยชน์ที่ดินของผังเมืองรวม(ฉบับที่ ๒) พ.ศ. ๒๕๕๐[๓]ราชกิจจานุเบกษา เล่ม ๑๒๔/ตอนพิเศษ ๕๖ ง/หน้า ๑๐/๔ พฤษภาคม ๒๕๕๐